Mun tryggja að Líf fái líf og það í fullri gnægð.

Heimilisfólkið á Sléttu í Reyðarfirði fengu fyrir ári síðan heimsókn af Slökkviliðsmönnum í Fjarðabyggð, sem voru í sjúkraflutningum í fyrravor. Þeir sáu hreinkú sem var að burði kominn. Þegar þeir komu til baka var kýrin farin en nýborinn hreindýrskálfur lá í vegkantinum. Kálfurinn var fluttur heim að Sléttu þar sem hlúð var að honum og hefur hann dafnað vel.

Nú ári seinna fá ábúendur hótanir frá einhverjum pappírspésum sem eru á launum hjá okkur skattgreiðendum. Hótanir um að lífláta Líf ef þau sækja ekki um leyfi fyrir villt dýr.

Oft tekst þessum pappírspésum að hneyksla okkur. Á meðan þjóðinni blæðir vegna kreppunnar þá er verið að gera mál út af einum hreindýrakálf. Sorry, en þetta er út í Hróa Hött.

Það vill svo vel til að ég þekki ábúendur á Sléttu og eru ekki mörg ár síðan ég og Svava föðursystir mín á Sjónarhæð heimsóttum ábúendur. Ég og Dagbjört kynntumst þegar ég var átta ára. Þá bauðst Svava til að gefa mér heimili til að létta undir með bróður sínum á meðan mamma fór til Kaupmannahafnar í uppskurð vegna heilaæxlis. Ég var þarna frá september fram í desember og stundaði nám í barnaskólanum. Þegar ég var á fjórtánda ári þá heimsótti ég Svövu föðursystur mína og stoppaði þar í einn mánuð. Þá var ég mjög mikið með æskuvinkonunum. Við fórum oft í göngutúra og gengum framhjá Sléttu og út með firðinum að sunnanverðu. Á Sléttu átti ungur flottur maður heima sem einni af okkur þótti svaka sætur og ræddi hún það við okkur aftur og aftur. Hann var svo flottur - hann keyrði vörubíl. Vá, s.s. algjör töffari. Nokkrum árum seinna þá flutti hún á Sléttu og hefur átt heima þar síðan. Ég fór að rifja upp gönguferðirnar okkar og var mikið hlegið þegar ég og Svava heimsóttum Döggu og Sigga sæta. Dagga mín þú ert svaka flott og hver myndi trúa því að þú værir á mínum aldri.

Smá fróðleikur um hreindýr:

„Rangifer tarandus: klaufdýr af ætt hjartardýra, eina hjartardýrið á Íslandi, dökkgrámórautt og lýsist að vetri, bæði kyn hyrnd. klaufir og lagklaufir eru fremur stórar, lifir í fjalllendi og á túndrum N-Evrópu og N-Ameríku og er víða tamið. Hreindýr er stórvaxið, allt að 1.25 m. Yfir herðakamb og um 2 m. Á lengd. Hreindýr voru flutt frá Noregi til Íslands 1771 og aftur 1777-1778. Þeim var sleppt í Rangárvallasýslu, á Reykjanesskaga, í Eyjafjarðar- og Múlasýslum. Þau dóu út nema dýrin sem sleppt var í Múlasýslum. Afkomendur þeirra eru 2000-3000 dýr sem lifa á heiðum norðan og austan Vatnajökuls. Aðalfæða hreindýra á Íslandi eru grös,víðitegundir og aðrar trékenndar plöntur, fléttur (einkum að vetri), mosi og jafnvel sveppir. Veiðar á hreindýrum á Íslandi eru háðar leyfum." Íslenska Alfræðiorðabókin, Bókaútgáfan örn og Örlygur 1990.

Mikið var gaman að sjá fréttir aftur og aftur þar sem æskuvinkona mín lék aðalhlutverkið ásamt hreindýrakálfinum Líf.

Fleiri fréttir um Dagbjörtu og hreindýrakálfin Líf:

http://www.mbl.is/mm/frettir/innlent/2009/04/16/lif_lifar_i_hondum_radherra/

http://www.mbl.is/mm/frettir/innlent/2009/04/15/hota_ad_aflifa_hreindyrskalf/

Svo einn léttur að lokum: Hafið þið séð 100 manna hreindýrahjörð. Ekki ég en ég veit um einn einstakling sem sá 100 manna hreindýrahjörð. Tek það fram að þessi einstaklingur er ekki alltaf orðheppinn.

Gangið á Guðsvegum

Kær kveðja/Rósa

Fyrri ummæli:
Heil og sæl Rósa þetta er góð grein hjá þér, takk fyrir þessi skrif

kær kveðja

Nú er hún Kolla okkar í essinu sínu, hjarta-hlýjasta kona sem ég veit um. Hvað varð reikningurinn hár

sem við skattgreiðendur þurfum að borga fyrir þessa AUGLÝSINGU hennar. Mundu Kolla: allt upp á borðið strax !

||

Hæ Rósa mín.

Virkilea góð færsla hjá þér. Ég keyrði einusinni þarna frammhjá, ég hélt að ég væri að sjá ofsjónir, að bílnum komu hlaupandi hundar og hreindýr á eftir haha þetta var virkilega skemmtileg sjón. Mér finnst hreindýr virkilega falleg dýr.

Nei ég get sagt sama og þú ég hef ekki séð 100 manna hreindýrahjörð

Knús á þig Rósa mín

||

Orð í tíma töluð Rósa mín og svo eitthvað íslenskt að vera að eltast við akkúrat svona mál akkúrat núnaég sé ekki betur en Líf lifi góðu lífi hjá æskuvinkonu þinnivertu ávalt Guði falin vinkona knús á þig

||

Hæ, Skemmtileg færsla og myndir með :) Mundu bara að kjósa ekki flokkana sem hafa vaðið uppi sl ca 15 ár og sett landið okkar á hausin Miera að segja hef ég heyrt að Ísland sé lokað fyrir aðra af því við erum á hausnum ?????? er það nú í lagi ???

||

Það er kanski misminni hjá mér - en mér finnst einhvernveginn að það búi líka fólk fyri austan - er stjórnin nokkuð að spá í að það fái líka að lifa - þótt ekki væri til annars en að hugsa um kálfinn - þangað til honum verður sleppt og hann skotinn af kátum skotveiðimanni ?

Þetta er svona með ómerkilegri kosningatrixum - að kyssa börnin fyrir kosningar er hallærislegt - þetta er verra - enda - ef dósaberjarastjórnin heldur velli verður fátt til að lifa fyrir.

Ólafur I Hrólfsson

||

Blessuð Rósa mín. Það er ekki 0ll vitleysan eins, af hverju má fólkið ekki halda dýrinu án þess að hafa pappír frá einhverjum blýantsnögurum fyrir sunnan upp á það. Týpiskt reglegerðaidiótar þarna við stjón.. Hafðu það sem best vinkona og góða helgi . Guð veri með þér og þínum kv frá Norge..

||

Kálfurinn er svo mikið krútt.Gott að hann fær að lifa.Guð blessi þig

Ummæli:
Æi en hvað þetta er fallegt grey og gaman að það skuli vera svona mannelskt. Það var náttúrulega ekki verið að veiða þetta til að halda heldur forða því frá ömurlegum dauða. Ætli það endi ekki bara á því að enginn má halda dýr eða hafa smáfugla í garðinum hjá sér án leyfis

Verkefni: Kaldhæðnigreining - Kaldhæðni eða ekki
Merking: Ekki kaldhæðin